**भारत सरकार**

 **रक्षा मंत्रालय**

**रक्षा विभाग**

**राज्य सभा**

**अतारांकित प्रश्न संख्या 861**

**28 जुलाई, 2015 को उत्तर के लिए**

 **रक्षा विश्वविद्यालय**

**861. श्री अहमद पटेल :**

क्या रक्षा मंत्री यह बताने की कृपा करेंगे कि :

(क)आज देश में राज्य-वार कितने रक्षा विश्वविद्यालय हैं ;

(ख) क्या सरकार देश में नए रक्षा विश्वविद्यालयों की स्थापना का विचार रखती है ; और

(ग) यदि हां, तो इस प्रकार के प्रत्येक विश्वविद्यालय का ब्यौरा क्या है और उनकी स्थापना के लिए क्या समय-सीमा निर्धारित की गई है ?

**उत्तर**

**रक्षा मंत्री (श्री मनोहर पर्रीकर)**

(क): वर्तमान में देश में कोई रक्षा विश्वविद्यालय नहीं है ।

(ख) और (ग): सरकार ने बिनोला, गुड़गांव, हरियाणा में भारतीय राष्ट्रीय रक्षा विश्वविद्यालय (आईएनडीयू) स्थापित करने के लिए अनुमोदन प्रदान किया है । हरियाणा सरकार से भूमि का अधिग्रहण कर लिया गया है । विश्वविद्यालय शीघ्र ही पूर्ण रूप से कार्य करने लगेगा।

**\*\*\*\*\***